Ameerika indie-kino esivendade, Joel ja Ethan Coeni süsimusta huumoriga palistatud “Fargo” ei vaja ehk pikemat sissejuhatust, küll aga oleks aeg teha meisterlikule teosele kummardus ja anda talle võimalus suurel kinoekraanil. Geniaalselt mitut Hollywoodi žanri miksiv ülimalt vaimukas ja kuratlikult nutika süžeega “Fargo” kinnistas lavastaja- ja produtsendipaari, vennad Coenid, USA autorirežissööride nimistu etteotsa ja sellest peale on nende käe alt vaid puhast kulda tulnud.
#000000
2017. aasta Triigi Filharmoonia algupärand tuleb Jarek Kasarilt ja Olavi Ruitlaselt. Triigi Filharmoonias leiab viiel korral aset nüüdisaegseks keeratud kuplee. See on teatraalne ja elegantne, praegu veidi tolmunud žanr. Seda pole viljeletud, kuna kapriisse, ainult pealtnäha lihtsa žanri jaoks vajalikul tasemel tekstikirjutajaid, nagu endisaegsed kupleetipud Olaf Kopvillem ja Juhan Viiding, pole kusagilt võtta. Nüüd saab see paigalseis lõpuks läbi. Valmimas on pooleteise tunni jagu täiesti pöörast ja värsket kraami. Iga nalja taga võib oodata veidi mõruvõitu pilli, teemad ja satiir on tänapäevased ning elulised, viited, vihjed ja nii mõnedki tüübid, kellest lauludes eri põhjustel juttu tuleb, on siira eestlasliku kahjurõõmuga äratuntavad.
#000006
Kino Sõprus ja Tartu Elektriteater korraldavad 19. augustil 2017 Järva-Jaanis filmilindifestivali, millega avaldatakse austust aegumatule kinokunstile. Filmilindifestivali programmi keskmes on unenäolised filmid ja seisundimuusika viljelejad. Festivalil jagub lisaks kinokunsti ja esinejate nautimisele palju muudki tegevust. Lapsed saavad osaleda animatsiooni töötoas ja viktoriinis, mängida lauamänge ning orienteeruda vanade sõidukite keskel seiklusmängus.
#000013